N'eo ket lavarout e ranker dianaout pep tremened na disteurel pep hengoun. Hogen, en enep d'ar pezh a soñjer alies, n'eo ket war an hengoun eo soliet nep lavar nevez, met warnañ e unan: al lavar nevez-se eo a zo boniek, eñ eo a ro ster d'an tremened ha d'an hengoun. E se eo e reer istor. E se Gwalarn, pell a vezañ ur skol lennegel bennak, zo boniek d'hon ober a vremañ, ha dreist holl da vezoud Breizh.